CELEX: 62012CN0184
Language: et
Date: 2012-04-20 00:00:00
Title: Kohtuasi C-184/12: Eelotsusetaotlus, mille on esitanud Hof van Cassatie van België (Belgia) 20. aprillil 2012 — United Antwerp Maritime Agencies (UNAMAR) NV versus Navigation Maritime Bulgare

7.7.2012   
            
            
               ET
            
            
               Euroopa Liidu Teataja
            
            
               C 200/6
            
         Eelotsusetaotlus, mille on esitanud Hof van Cassatie van België (Belgia) 20. aprillil 2012 — United Antwerp Maritime Agencies (UNAMAR) NV versus Navigation Maritime Bulgare
   (Kohtuasi C-184/12)
   2012/C 200/11
   Kohtumenetluse keel: hollandi
   
      Eelotsusetaotluse esitanud kohus
   
   Hof van Cassatie van België
   
      Põhikohtuasja pooled
   
   
      Kaebuse esitaja: United Antwerp Maritime Agencies (UNAMAR) NV
   
      Vastustaja: Navigation Maritime Bulgare
   
      Eelotsuse küsimus
   
   Kas siis, kui võtta arvesse ka kõne all olevate 13. aprilli 1995. aasta kaubandusagendilepingu seaduse artiklite 18, 20 ja 21 kvalifitseerimist Belgia õiguse alusel imperatiivseteks säteteks Rooma konventsiooni (1) artikli 7 lõike 2 tähenduses, tuleb selle konventsiooni artiklit 3 ja artikli 7 lõiget 2 — vajadusel koosmõjus nõukogu 18. detsembri 1986. aasta direktiiviga 86/653 füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusaktide ühtlustamise kohta (2) — tõlgendada nii, et need sätted lubavad kohaldada kohtu asukohariigi õiguse imperatiivseid sätteid, mis pakuvad ulatuslikumat kaitset kui nimetatud direktiivis ette nähtud minimaalne kaitse, isegi kui selgub, et lepingu suhtes kehtib teise EL liikmesriigi õigus, millesse on nimetatud direktiivis ette nähtud minimaalne kaitse samuti üle võetud?
   
      (1)  19. juunil 1980. aastal Roomas allakirjutamiseks avatud lepinguliste kohustuste suhtes kohaldatava õiguse konventsioon (EÜT 1980, L 266, lk 1; eestikeelne versioon ELT C 169, 8.7.2005, lk 10).
   
      (2)  EÜT L 382, lk 17; ELT eriväljaanne 06/01, lk 177.